(vm MO pand), Broerenstraat Kad. O nrs. 7897, 8901: Aanvraag omgevingsvergunning » Bewonersgroep Arnhems Hart
15 januari 2018 Arnhems Hart 0 reacties Woningen vergunningen
← Soul, Weverstraat 37: Besluit omgevingsvergunning
Turfstraat 29: volledige meldingen Wet Milieubeheer, Activiteitenbesluit , WKO systeem →
Ruiterstraat 10A, 10 t/m 13, Doelenstraat 26, 28, 34 en 36: Verleende omgevingsvergunning regulier
Gele Rijders Plein 16: aanvraag omgevingsvergunning Potgooi – Nuus 9h30 – 19 September 2018 Woensdag – FM Gospel Active Internet Radio
Weeksdae Aangebied deur Yolanda om 9:30 (CAT)
Die Nuus word aangebied in samewerking tussen Netradiosa, FM stereo, & FM Kive Gospel Active
TLU SA se algemene jaarkongres vind vandag en more in Pretoria plaas.
Aangesien die ANC staatshoof so daarvan hou om op strate rond te loop en met mense te gesels, is hy ook genooi om TLU SA se kongres by te woon. Behalwe vir ‘n ontvangserkenning van sy kantoor, het Ramaphosa nie eens die moeite gedoen om ‘n antwoord te verskaf nie.
Die tema van die kongres is “Dag Zero vir kos op die tafel”, en daar sal besprekings wees oor hoe landbou behoort vorentoe te gaan op ‘n ekonomiese basis.
TLU SA spog daarmee dat hy die laaste tyd ‘n hele aantal nuwe lede ingeskryf het, en die verwagting is dat vanjaar se kongres nog beter bygewoon gaan word as die reeds uitstekende bywoning verlede jaar, toe dié unie sy 120ste verjaardag gevier het.
Absa en die Guptas
Absa het reeds in 2014 die Gupta rekeninge begin bevraagteken toe groot somme geld sonder verduideliking vanaf die Oakbay rekening oorgeplaas is na ander banke.
Absa het na hersiening alle bande met die Guptas verbreek in Desember 2015.
Absa is soos FNB en Standard Bank deur die regerende party genader om die Gupta rekeninge te bespreek en wel deur Gwede Mantashe, Enoch Godongwana, Jesse Duarte en Krish Naidoo. ‘n Versoek deur Mosebenzi Zwane om ‘n ministeriële komitee te ontmoet is van die hand gewys.
Hierdie getuies tydens die staatskaping ondersoek toon dat nie net Jacob Zuma betrokke was by die Guptas se duistere bedrywighede nie maar verskeie kabinetsministers ook. Dit wil voorkom of die verrotting van bo af dwars deur die kabinet geloop het tot by meeste van die staatsentiteite.
Volgens die grootbaas van die SA Kommuniste Party, Blade Nzimande, sal die grondkwessie plaasarbeiders raak en Cosatu sal moet gereed wees om die werkers te help.
Waarnemers vertolk dit dat die grond dus maar gesteel kan word, solank die werkers op die plase net versorg word.
Dit is wat kommunisme vir die land beteken, aldus die sekretaris generaal van die SAKP.
Denel en die Guptas
Feitlik daagliks sien meer onthullings die lig van hoe die omstrede Gupta-broers bevoordeel is deur staatsinstellings.
In die jongste geval het OUTA tydens die Zondo kommissie in ‘n voorlegging getoon dat Denel ook betrokke was om die Guptas te verryk, en wel onder Daniel Mantsha, die prokureur wat eens geskors was toe heringestel is (en tans Zuma snr. se prokureur is).
Mantsha is deur Lynn Brown aangestel terwyl Denel in 2015 sterk in besigheid was met bestellings van R35 miljard en nou bykans bankrot is.
Verdediging tegnologie was ook ter sprake met die onderhandelings met VR Laser, ‘n Gupta beheerde maatskappy.
In ‘n kwalik bedekte verklaring het Cyril Ramaphosa verwys na Ace Magashule se “vergadering” saam met Jacob Zuma.
Volgens Ramaphosa moet daar nie tyd spandeer word aan teen-revolusionêre gekonkel wat die ANC verswak nie. Sou daar ‘n sameswering wees dan moet die sameswering wees om armoede te verlig, aldus Ramaphosa.
Magashule was teenwoordig toe Ramaphosa die uitlatings gemaak het by Cosatu se nasionale vergadering.
Waarnemers glo die magstryd is besig om sy tol te eis in die binne kringe van die ANC.
Vir die eerste keer sedert 2015 het die Kaapstadse damme die 70% kerf bereik en met voorspelde reëns vir die nabye toekoms, kan die vlakke nog styg.
Daar moet egter gelet word daarop dat September maand die laaste maand van die winter reënval seisoen is en inwoners is versoek om steeds spaarsamig te wees met water gebruik om die komende somer in te gaan.
Waterbeperkings sal eers in Oktober hersien word terwyl boere die regering versoek het om die 60% landbou waterbeperkings te verlig sodat skade van die afgelope droogte herstel kan word.
Die Neonatale eenheid asook die kraam eenheid van die Vosloorus hospitaal is gesluit na die uitbreek van Klebsiella, wat reeds die dood van ses babas tot gevolg gehad het.
Die reeds oorvol hospitale in Gauteng sal nou verdere druk moet hanteer met pasiënte wat na hulle verwys word. Nou word daar gesê dat Gauteng meer hospitale nodig het met ‘n 132% bed besetting.
Die staat kan die huidige gesondheidstoestand nie hanteer nie, en al hoe meer twyfel ontstaan of hulle die nuwe gesondheidswet sal kan deurvoer of afdwing.
Volgens Aaron Motsoaledi, minister van gesondheid, is die toestroming van uitlanders deels verantwoordelik vir oorvol hospitale.
Twee studente is die afgelope naweek vermoor in aparte insidente by Natalse universiteite.
By Durban Westville universiteit is het ‘n 22-jarige student gesterf na ‘n mes aanval terwyl nog ‘n student by die Universiteit van Zoeloeland deur ‘n groep studente aangeval nadat hy ‘n medestudent gedood het.
Intussen was daar ontwrigting by die Durban Technikon kampusse oor die nie-betaling van maaltyd toelaes nie.
Meer as 25% van Eskom se kragstasies het slegs steenkool vir tien dae.
Die “groot” plan om steenkool van Medupi in Ellisras aan te ry na die Oos-Transvaalse kragstasies het klaarblyklik nie van die baan gekom nie.
Met die komende reënseisoen gaan dit nog moeiliker wees om steenkool te vervoer, terwyl nat steenkool dikwels as rede gegee word vir beurtkrag.
Tien kragstasies het slegs 20 dae se steenkool voorraad terwyl vyf kragstasies minder as tien dae se voorraad het. Verbruikers moet hulle regmaak vir hernude beurtkrag.
Warmbad – Sonskyn en buitengewoon warm
Min 15 Max 38
Nelspruit – Sonnig en buitengewoon warm,
Min 16 Max 40
Pretoria – Sonnig en bloedig warm
Min 15 Max 36
Johannesburg – Sonnig en baie warm
Min 12 Max 33
Vereeniging – ‘n Sonnige dag en bloedig warm
Min 8 Max 35
Rustenburg – Mooiweer tot bloedig warm
Min 13 Max 38
Bloemfontein – ‘n Aangename sonnige dag
Min 2 Max 23
Kimberley – Koud in die oggend met matig warm in die namiddag
Durban – Bewolk met reën; ligte motreën in die middag
Oos London – Bewolk, koel tot matig
Upington – Sonnig, effens bewolk en koel
Min 5 Max 18
Kaapstad – Bewolk met verspreide tot swaar reën plek plek, effense sonskyn in die namiddag
Port Elizabeth – Bewolk met reën, effens sonskyn deur die loop van die dag
Sutherland – Baie koue dag met oggendreën of sneeu
Previous PostPotgooi – Nuus & Weer 9:30 17 September 2018
Next PostPotgooi – Nuus 9:30 20 SEPTEMBER 2018 – DONDERDAG
Potgooi – Nuus & Weer 9H30 14 Augustus 2018